Diari Oficial de la Generalitat Valenciana


Sumari del DOGV 3244, del 18-05-1998 (1998/3253)

Notificació a D. Wedening Dietmar de la resolució per la qual s'inicia procediment sancionador.
-----------------------------------------------------------------------------------------------

### Dades del document

Número de DOGV
:   3244

Data del DOGV
:   18-05-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/3253


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a D. Wedening Dietmar de la resolució per la qual s'inicia procediment sancionador. [1998/X3253]
  
No havent pogut notificar, en el domicili conegut per aquesta administració, la Resolució del director general d'Obres Públiques, de 25 de novembre de 1996, per la qual s'inicia procediment sancionador contra el Sr. Wedening Dietmar, d'acord amb allò que s'ha establit en l'article 59.4 de la Llei 30/92, de 26 de novembre, es fa públic el text íntegre de la citada resolució, perquè aquest anunci servisca de notificació a l'interessat.
  
"Vista la denúncia formulada pel vigilant de Costes del Ministeri d'Obres Públiques, Transports i Medi Ambient contra el Sr. Wedening Dietmar.
  
Vistos els informes emesos pel Servei de Costes relatius als següents fets:
  
Que, el dia 16 d'abril del corrent, té entrada en aquesta Conselleria l'escrit de trasllat de la denúncia, remés pel Servei Provincial de Costes d'Alacant contra el Sr. Wedening Dietmar, per realització d'obres en zona de servitud de protecció.
  
Que les dites obres es descriuen com a reparació d'una terrassa amb col·locació de tela asfàltica i posterior pavimentació amb taulell català, tot això en una superfície de 22 m2.
  
Que no disposa d'autorització d'aquesta administració per a l'execució de les mencionades obres.
  
Els dits fets són imputables al Sr. Wedening Dietmar.
  
Atès que aquesta conducta pot ser constitutiva d'infracció de la Llei de Costes, dispose:
  
1. Incoar expedient sancionador al Sr. Wedening Dietmar, per realització d'obres en zona de servitud de protecció sense autorització administrativa, conducta que pot ser qualificada com a infracció lleu, tipificada en l'article 174.c) del Reglament de Costes; i sancionada amb multa de la meitat del 25 % del valor de les obres, estimades per aquesta Administració en 102.344 pessetes, sense perjudici d'allò que resulte de la instrucció.
  
2. Nomenar instructor de l'expedient el Sr. José Luis Martínez Zahonero, i secretària d'aquest la Sra. Mª Ángeles Ureña Guillem; els quals podran ser recusats per l'inculpat en qualsevol moment de la tramitació de l'expedient, en els termes previstos en l'article 29 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
3. La resolució d'aquest expedient competeix a la Direcció General d'Obres Públiques, en virtut d'allò que s'ha disposat en l'article 22 del Decret 24/94, de 8 de febrer, del Govern Valencià, pel qual es modifica el Reglament Orgànic i Funcional de la Conselleria d'Obres Públiques, Urbanisme i Transports.
  
Iniciat el procediment sancionador, si l'infractor reconeix la seua responsabilitat, es podrà resoldre el procediment, amb imposició de la sanció que procedisca, en els termes previstos en l'article 8 del Real Decret 1.398/93, de 4 d'agost, pel qual s'aprova el Reglament de Procediment per a l'exercici de la potestat sancionadora.
  
4. L'inculpat en el termini de quinze dies previst en l'article 16.1 del Reial Decret 1.398/93 citat, pot aportar a l'expedient quantes al·legacions, documents o informacions estime convenient, i, si és procedent, proposar prova concretant els mitjans que pretenga valdre's.
  
Prèviament a dictar la resolució, es donarà audiència a l'interessat per termini de quinze dies, en els termes i a l'efecte de l'article 19 del Reial Decret 1.398/93 citat.
  
5. Requerir l'inculpat perquè en el termini de deu dies procedisca a corregir la situació creada, mitjançant sol·licitud d'autorització, i significar-li que el compliment d'aquest requeriment en el dit termini es considerarà com a circumstància atenuant podent reduir-se la quantia de la multa fins la meitat (article 187 R.C.).
  
Que es notifique aquesta resolució a l'instructor designat i a l'interessat, amb l'advertència que si no efectua al·legacions sobre el contingut de la iniciació en el termini de quinze dies, la iniciació podrà ser considerada proposta de resolució quan continga un pronunciament precís sobre la responsabilitat imputada, amb els efectes previstos en els articles 18 i 19 del Reglament de Procediment, per a l'exercici de la potestat sancionadora, de conformitat amb allò que s'ha previst en l'article 13 del mateix text.
  
València, a 25 de novembre de 1996.- El director general d'Obres Públiques: José Ramón García Antón".